Yhteinen ehdotus NEUVOSTON ASETUS tietyistä Guinean tasavaltaan kohdistuvista rajoittavista toimenpiteistä annetun neuvoston asetuksen (EU) N:o 1284/2009 muuttamisesta /* JOIN/2012/034 final - 2012/0348 (NLE) */





PERUSTELUT 1. Neuvosto on hyväksynyt neuvoston päätöksen 2012/665/YUTP Guinean tasavaltaan kohdistuvista rajoittavista toimenpiteistä annetun neuvoston päätöksen 2010/638/YUTP muuttamisesta. Päätöksellä muutetaan aseiden vientikiellon soveltamisalaa. 2. Tietyt tähän vientikiellon soveltamisalan muutokseen liittyvät seikat edellyttävät toimia EU:n tasolla. 3. Neuvoston asetusta (EU) N:o 1284/2009 olisi sen vuoksi muutettava. 2012/0348 (NLE) Yhteinen ehdotus NEUVOSTON ASETUS tietyistä Guinean tasavaltaan kohdistuvista rajoittavista toimenpiteistä annetun neuvoston asetuksen (EU) N:o 1284/2009 muuttamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 215 artiklan 1 kohdan, ottaa huomioon Guinean tasavaltaan kohdistuvista rajoittavista toimenpiteistä annetun neuvoston päätöksen 2010/638/YUTP muuttamisesta annetun neuvoston päätöksen 2012/665/YUTP[1], ottaa huomioon unionin ulkoasioiden ja turvallisuuspolitiikan korkean edustajan ja komission yhteisen ehdotuksen, sekä katsoo seuraavaa: (1) Joulukuun 22 päivänä 2009 annetulla neuvoston asetuksella (EU) N:o 1284/2009[2] otettiin käyttöön tiettyjä Guinean tasavaltaan kohdistuvia rajoittavia toimenpiteitä yhteisen kannan 2009/788/YUTP[3] (joka on myöhemmin korvattu neuvoston päätöksellä 2010/638/YUTP[4]) mukaisesti, koska turvallisuusjoukot olivat käyttäneet väkivaltaa poliittisia mielenosoittajia kohtaan Conakryssa 28 päivänä syyskuuta 2009. (2) Neuvosto hyväksyi 26 päivänä lokakuuta 2012 päätöksen 2012/665/YUTP neuvoston päätöksen 2010/638/YUTP muuttamisesta; päätöksellä muutetaan puolustustarvikkeita koskevien toimenpiteiden soveltamisalaa. (3) Tietyt näihin toimenpiteisiin liittyvät seikat kuuluvat Euroopan unionin toiminnasta tehdyn sopimuksen soveltamisalaan, ja niiden täytäntöönpanemiseksi tarvitaan sen vuoksi unionin lainsäädäntöä erityisesti sen varmistamiseksi, että talouden toimijat soveltavat niitä yhtenäisesti kaikissa jäsenvaltioissa. (4) Neuvoston asetusta (EU) N:o 1284/2009 olisi muutettava, ON HYVÄKSYNYT TÄMÄN ASETUKSEN: 1 artikla Muutetaan asetus (EU) N:o 1284/2009 seuraavasti: (1) Lisätään 4 artiklan 1 kohtaan g) alakohta seuraavasti: ”g) kaivostoiminnassa ja infrastruktuuri-investoinneissa pelkästään siviilikäyttöön tarkoitettuihin räjähteisiin ja niihin liittyviin tarvikkeisiin liittyvän rahoituksen, rahoitustuen, teknisen avun, välityspalvelujen ja muiden palvelujen antamiseen edellyttäen, että riippumaton elin valvoo ja todentaa räjähteiden ja niihin liittyvien tarvikkeiden varastointia sekä niiden ja niihin liittyvien palvelujen käyttöä ja että niihin liittyvien palvelujen tarjoajat on tunnistettu.” (2) Lisätään 4 artiklaan 3 kohta seuraavasti: ”3. Asianomaisen jäsenvaltion on ilmoitettava muille jäsenvaltioille vähintään kaksi viikkoa etukäteen aikomuksestaan antaa 1 kohdan g) alakohdassa tarkoitettu lupa.” (3) Korvataan liite III tämän asetuksen liitteellä. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja […] LIITE ”LIITE III Verkkosivut 4, 8, 9, 12 ja 17 artiklassa sekä 10 artiklan 1 kohdassa tarkoitettuja toimivaltaisia viranomaisia koskevien tietojen hakua varten sekä osoite Euroopan komissiolle toimitettavia ilmoituksia varten A. Jäsenvaltioiden toimivaltaiset viranomaiset: BELGIA http://www.diplomatie.be/eusanctions BULGARIA http://www.mfa.bg/en/pages/view/5519 TŠEKKI http://www.mfcr.cz/mezinarodnisankce TANSKA http://um.dk/da/politik-og-diplomati/retsorden/sanktioner/ SAKSA http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html VIRO http://www.vm.ee/est/kat_622/ IRLANTI http://www.dfa.ie/home/index.aspx?id=28519 KREIKKA http://www.mfa.gr/en/foreign-policy/global-issues/international-sanctions.html ESPANJA http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx RANSKA http://www.diplomatie.gouv.fr/autorites-sanctions/ ITALIA http://www.esteri.it/MAE/IT/Politica_Europea/Deroghe.htm KYPROS http://www.mfa.gov.cy/sanctions LATVIA http://www.mfa.gov.lv/en/security/4539 LIETTUA http://www.urm.lt/sanctions LUXEMBURG http://www.mae.lu/sanctions UNKARI http://www.kulugyminiszterium.hu/kum/hu/bal/Kulpolitikank/nemzetkozi_szankciok/ MALTA http://www.doi.gov.mt/EN/bodies/boards/sanctions_monitoring.asp ALANKOMAAT www.rijksoverheid.nl/onderwerpen/internationale-vrede-en-veiligheid/sancties ITÄVALTA http://www.bmeia.gv.at/view.php3?f_id=12750&LNG=en&version= PUOLA http://www.msz.gov.pl PORTUGALI http://www.min-nestrangeiros.pt ROMANIA http://www.mae.ro/node/1548 SLOVENIA http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/ SLOVAKIA http://www.foreign.gov.sk SUOMI http://formin.finland.fi/kvyhteistyo/pakotteet RUOTSI http://www.ud.se/sanktioner YHDISTYNYT KUNINGASKUNTA www.fco.gov.uk/competentauthorities B. Osoite Euroopan komissiolle toimitettavia ilmoituksia ja muita tietoja varten: European Commission Service for Foreign Policy Instruments (FPI) EEAS 02/309 B-1049 Brussels Belgium” [1] EUVL L 299, 27.10.2012, s. 45. [2] EUVL L 346, 23.12.2009, s. 26. [3] EUVL L 281, 28.10.2009, s. 7. [4] EUVL L 280, 26.10.2010, s. 10.